Călin Cozma, candidatul AUR pentru Primăria Cluj-Napoca spune că strada Universității trebuie deschisă traficului rutier. "Până în septembrie anul trecut acea stradă era proiectată pentru trafic, nu pentru pietonal. În septembrie anul trecut, domnul Boc s-a gând că trebuie făcută pietonală, dar asta nu înseamnă că strada nu are structură care să reziste la trafic auto.
Cred că ne mințim, ne mințim pe noi înșine când zicem că vrem să nu poluăm orașul dar închidem străzi de legătură și aducem tot traficul din Zorilor și-l mai purtăm încă 15 minute prin Cipariu ca să ajungem la Gară. Sunt lucruri de care cred că clujenii s-au săturat de ele la fel cum cred că acești clujeni au dezvoltat acest oraș și aceste universități pe care le avem", a spus Cozma. El a precizat că își dorește ca în momentul în care va ajunge primar să stea în birou și să facă proiecte pentru toți cetățenii acestui oraș. E o luptă grea dar am încredere în colegii mei și în toți clujenii de bună cerință. Circulația auto pe străzile Iuliu Maniu, Universității și Mihail Kogălniceanu va fi restricționată ca urmare a unei decizii a Comisiei de sistematizare a circulației din cadrul Primăriei Cluj-Napoca. Pe cele două străzi vor avea acces riveranii, mașinile pentru aprovizionare, autobuzele școlare și autovehiculele de urgențe.